A prosztatarák | Belföld - Magyarország hírei | Szeged - delmagyar.hu
Belföld - Magyarország hírei > A prosztatarák
A férfiaknál diagnosztizált daganatos megbetegedések több mint egynegyede prosztatarák.
A prosztata belső férfi nemi szervekhez tartozó mirigy, a húgyhólyag alatt és a végbél előtt található körülbelül diónyi nagyságú szerv, amely körülveszi a húgycsövet. A spermiumok táplálására szolgáló váladékot termel és tárol, ez a váladék az ondó egyik alkotórésze.
Lelassul a vizelet
Ha a prosztata túlságosan megnagyobbodik, a vizelet áramlása lelassulhat, leállhat.
Hazánkban a 60–70 éves férfiak 70%-ánál kimutatható ez az elváltozás, de tüneteket csak az esetek egyharmadában okoz. Ha a tünetek súlyosak, a beteg kezelésre szorul.
¨ Életkor: a prosztatarák főleg az 55 év felettiek betegsége.
¨ Prosztatarák fordult elő a család férfi tagjainál (pl. édesapa, testvér).
¨ Földrajzi megoszlás: Európában a skandinávok között gyakoribb, mint a közép- és dél-európai férfilakosság körében.
¨ Táplálkozás: az állati zsiradékokban gazdag étrend növeli, a zöldségben, gyümölcsben gazdag étrend csökkenti a prosztatarák kialakulásának kockázatát.
A prosztatarák a korai stádiumban gyakran semmilyen tünetet nem okoz, azonban az alábbi problémák bármelyikét okozhatja:
¨ Gyakori vizelési inger, főleg éjszaka.
¨ A vizeletürítés megindításának vagy visszatartásának nehézsége.
¨ A vizeletürítésre való képtelenség.
¨ Gyenge vagy akadozó vizeletsugár.
¨ Fájdalmas vagy égő érzés vizeletürítéskor.
¨ Merevedési nehézségek.
¨ Fájdalmas ejakuláció.
¨ Vér a vizeletben vagy az ondóban.
¨ Gyakori fájdalom vagy merevség a hát alsó részén, a csípőtájékon, a comb felső részén.
A fenti tüneteket nemcsak prosztatarák, hanem kevésbé súlyos problémák, például prosztata-megnagyobbodás vagy valamilyen fertőzés is előidézheti. Hasonló panaszok esetén érdemes felkeresni egy urológust.
Azt, hogy kinél mi okozza valójában a prosztata daganatát, hogy mi is volt a kiváltó ok, gyakran nem lehet megmondani. Azonban életmódunkkal segíthetünk abban, hogy nagyobb eséllyel előzzük meg a bajt. Ehhez hozzásegíthet minden férfit, a:
– Vitamin- és rostdús táplálkozás.
– Jó levegőn végzett rendszeres testmozgás.
– A normál testsúly megőrzése.
– A kávé, az alkohol, a dohányzás mellőzése.
– A szexuális partnerek gyakori váltogatása, a fertőzések elkerülése.
– A kémiai rákkeltő hatások megismerése.
– A vegyszerhasználat minimálisra szorítása (belégzés, bőrre, táplálékra kerülés megelőzése).
– Az erős napozás, szolárium kerülése.
– A gyógyszerfogyasztás legszükségesebbre csökkentése.
– Rendszeres orvosi kontroll, tanácsadás, szűrővizsgálatok igénybevétele.
Nem függ össze a gyakori ejakuláció és a prosztatarák